Hotărârea Tribunalului din 14 iunie 2023 – Covington & Burling și Van Vooren/Comisia
(Cauza T-201/21)1
[„Acces la documente – Regulamentul (CE) nr. 1049/2001 – Comitetul permanent pentru plante, animale, produse alimentare și hrană pentru animale – Poziții individuale ale statelor membre – Respingerea cererii de acces – Articolul 4 alineatul (3) din Regulamentul nr. 1049/2001 – Excepție privind protecția procesului decizional – Comitologie – Regulamentul (CE) nr. 1925/2006”]
Limba de procedură: engleza
Părțile
Reclamanți: Covington & Burling (Saint-Josse-ten-Noode, Belgia), Bart Van Vooren (Meise, Belgia) (reprezentant: P. Diaz Gavier, avocat)
Pârâtă: Comisia Europeană (reprezentanți: C. Ehrbar și A. Spina, agenți)
Obiectul
Prin acțiunea întemeiată pe articolul 263 TFUE, reclamanții solicită anularea deciziei implicite a Comisiei Europene din 12 martie 2021, precum și a Deciziei confirmative C(2021) 2541 final a Comisiei din 7 aprilie 2021, prin care a fost respinsă cererea lor de acces la documentele referitoare la voturile statelor membre în cadrul unei proceduri de comitologie privind modificarea anexei III la Regulamentul (CE) nr. 1925/2006 al Parlamentului European și al Consiliului în ceea ce privește speciile botanice care conțin derivați de hidroxiantracen.
Dispozitivul
Constată că nu mai este necesar să se pronunțe asupra fondului concluziilor formulate în acțiunea având ca obiect anularea deciziei implicite din 12 martie 2021 de respingere a cererii de acces.
Anulează Decizia C(2021) 2541 final a Comisiei Europene din 7 aprilie 2021 în măsura în care prin aceasta se refuză accesul la voturile individuale ale reprezentanților statelor membre în temeiul articolului 4 alineatul (3) al doilea paragraf din Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei.
Respinge în rest acțiunea.
Obligă Comisia la plata cheltuielilor de judecată.
____________
1 JO C 217, 7.6.2021.